Alkohol bentziliko

Alkohol bentzilikoa alkohol aromatiko bat da C6H5CH2OH formula duena. Likido kolorgea da usain ahula duena. Disolbatzaile oso egokia da bere polaritatea, toxizitate txikia eta lurrun-presio txikia medio. Uretan moderatuki disolbagarria da, baina oso disolbagarria alkoholetan eta dietil eterretan.

Landare askok produzitzen dute alkohol bentzilikoa naturalki eta fruituetan eta teetan arrunta da. Jasminaren edo hiazintoaren olioetan ere aurkitzen da.

Prestakuntza 
Sintesi indutriala toluenoa kloratuaz abiatzen da. Erreakzio horren emaitzan den bentzil kloruroa hidrolizatuz lortzen da alkohol bentzilikoa.

C6H5CH2Cl + H2O → C6H5CH2OH + HCl

Bentzaildehidoaren hidrogenazioaz ere lortzen da.

Laborategian bi bide nagusi usatzen dira: Canizzaroren erreakzioaren bidez bentzaldehidotik edo fenilmagnesio bromuroaren (C6H5MgBr) eta formaldehidoaren arteko Grignarden erreakzioaren bidez

Erabilera 
Alkohol bentzilikoa ohiko disolbatzailea da tinduetan, pinturetan, laketan eta epoxi gainestalduretan.

Xaboigintzan, perfumerian eta gozagarri industrian baliatzen diren ester eta eter askoren aitzindaria da.

Osasungintzan kontzentrazio txikitan bakteriostatiko moduan baliatzen da zain barneko eta azaleko botiketan. Halaber, zorriak tratatzeko ere usatzen da.

Dena dela, kontuz ibili behar da alkohol bentzilikoarekin populazioaren zati adierazgarri bati ukimen-dermatitisa eragin baitiezaioke.

Erreferentziak

Kanpo estekak 

Alkoholak
Perfumeen osagaiak
Konposatu benzilikoak
Aromatizatzaileak